Povinnosťou zákonného zástupcu dieťaťa navštevujúceho Materskú školu Mučín

je neodkladne informovať MŠ Mučín o  zmenách v zdravotnom stave dieťaťa alebo o iných závažných skutočnostiach, ktoré by mali vplyv na priebeh výchovy a vzdelávania dieťaťa (§ 144 ods. 7 písm. d) zákona č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov) počas celej dochádzky dieťaťa do 
MŠ Mučín.
V prípade neposkytnutia pravdivých informácií o zdravotnom stave dieťaťa, alebo o zmenách v zdravotnom stave dieťaťa, ktoré negatívne ovplyvňujú výchovu a vzdelávanie dieťaťa alebo ostatných detí zúčastňujúcich sa na výchove a vzdelávaní, riaditeľka MŠ Mučín určí diagnostický pobyt (§ 108 zákona č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov), prípadne po písomnom upozornení zákonného zástupcu rozhodne o prerušení dochádzky do MŠ, alebo o predčasnom ukončení predprimárneho vzdelávania.
Ďalšie povinnosti zákonného zástupcu
· dodržiavať podmienky výchovno-vzdelávacieho procesu svojho dieťaťa určené školským poriadkom,

· dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,

· nahradiť škodu, ktorú dieťa úmyselne zavinilo

· prihlásiť dieťa na plnenie povinnej školskej dochádzky

· informovať školu o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,

· zákonný zástupca je povinný pri vstupe do triedy oznámiť učiteľke zmeny v zdravotnom stave dieťaťa, ktoré boli pozorované doma (bolesť hlavy, zuba, ucha, bruška, zvracanie, nechutenstvo, vyrážky, domáci ošetrený úraz, ...).

· zákonný zástupca je povinný oznámiť výskyt infekčnej choroby v mieste bydliska dieťaťa, a to z dôvodu, aby sa v priestoroch školy mohli včas urobiť potrebné opatrenia.

· oznámiť riaditeľke MŠ Mučín zmeny v osobných údajoch detí a v osobných údajoch identifikujúcich zákonných zástupcov detí (zmena stavu, adresy, zamestnania, telefónne čísla, zdravotnú poisťovňu atď.)

· zákonný zástupca je povinný všetky veci súvisiace s poskytovaním predprimárneho vzdelávania jeho dieťaťu riešiť interne, v materskej škole s učiteľkami, ktoré pracujú v triede, v ktorej je zaradené jeho dieťa a podľa potreby s riaditeľkou materskej školy,
· zákonný zástupca je povinný zdržať sa znevažujúcich vyjadrení, statusov a komentárov na sociálnych sieťach týkajúcich sa pedagogickej činnosti materskej školy a riadenia materskej školy,

· načas uhrádzať poplatok za stravu a poplatok na čiastočnú úhradu výdavkov materskej školy

· zabezpečiť pohodlné a primerané oblečenie pre dieťa počas pobytu v materskej škole

